**CHECKINN TALK WEBOLDALHOZ KAPCSOLÓDÓ ADATKEZELÉSI TÁJÉKOZTATÓ**

1. **Tájékoztató célja**

A jelen tájékoztató célja, hogy tájékoztatást nyújtson **CheckINN Turisztikai Innovációmenedzsment Nonprofit Korlátolt Felelősségű Társaság** által alkalmazott adatvédelmi és adatkezelési elvekről a CheckINN Talk weboldalhoz és szolgáltatásaihoz kapcsolódóan.

A **CheckINN Turisztikai Innovációmenedzsment Nonprofit Korlátolt Felelősségű Társaság**(székhely: 1011 Budapest, Szilágyi Dezső tér 1.; cégjegyzékszáma: Cg.01-09-379393; a továbbiakban: „**Adatkezelő”**) az információs önrendelkezési jogról és az információszabadságról szóló 2011. évi CXII. törvény (továbbiakban: „**Infotv.”**) rendelkezéseinek megfelelően tájékoztatjuk az adatkezelés érintettjét (a továbbiakban: „**Érintett”**), hogy az Érintett által az Adatkezelő részére CheckINN Talk weboldal és hírlevél regisztrációja során a regisztrációs ív kitöltésével megadott, illetve az Adatkezelő által kért adatainak szolgáltatása önkéntes, az Érintett hozzájárulásán (a továbbiakban: „**Hozzájáruló Nyilatkozat**”) személyes adatainak megadásával az Érintett külön írásbeli engedély nélkül, kifejezetten hozzájárul személyes adatai kezeléséhez.

1. **Adatkezelő megnevezése**

Adatkezelő neve:CheckINN Turisztikai Innovációmenedzsment Nonprofit Korlátolt Felelősségű Társaság

Adatkezelő székhelye: 1011 Budapest, Szilágyi Dezső tér 1.

Adatkezelő e-mail címe: info@check-inn.hu

Adatkezelő levelezési cím: 1011 Budapest, Szilágyi Dezső tér 1.

1. **Adatkezelés jogalapja, célja és módja**

Az email címének megadásával és az ehhez kapcsolódó nyilatkozat elfogadásával az Érintett kifejezetten hozzájárul, hogy az email címére hírlevelet küldjünk.

A eseményeinkkel kapcsolatos jelentkezéskor a Hozzájáruló Nyilatkozat megadásával Érintett kifejezetten hozzájárul, hogy a megadott személyes adatait az Adatkezelő a jelen adatkezelési tájékoztatóban foglaltaknak megfelelően kezelje.

Jelen adatkezelés célja részben az eseményre regisztráló Érintettel a tájékoztató kapcsolattartás és az eseményt követően történő utánkövetés (elégedettség-mérés); valamint hírlevél küldés. Az események utánkövetése e-mailes megkeresés formájában történik, melyre történő válaszadás önkéntes.

Az adatkezelés jogalapja (vezetéknév; keresztnév; beosztás; e-mail cím; telefonszám) esetén az Európai Parlament és a Tanács (EU) 2016/679 Rendelete (Általános Adatvédelmi Rendelet) 6. cikk (1) bekezdés a) pontja szerint az érintett önkéntes hozzájárulása. Érintett a hozzájárulást bármikor szabadon és korlátozás nélkül visszavonhatja a  info@check-inn.hu e-mail címre küldött e-mailben**,** a hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét. A fenti személyes adatok szolgáltatása kötelező, személyes adatok szolgáltatása hiányában, az eseményen való részvételt nem tudjuk biztosítani.

Adatkezelő a neki megadott személyes adatokat nem ellenőrzi. A megadott adatok valódiságáért kizárólag az azt megadó személy felel. Érintett az e-mail címének megadásakor egyben felelősséget vállal azért, hogy a megadott e-mail címről kizárólag Érintett vesz részt a eseményen. E felelősségvállalásra tekintettel egy megadott e-mail címen történt belépésekkel összefüggő mindennemű felelősség kizárólag Érintettet, mint azon érintett terheli, aki az e-mail címet regisztrálta.

Az adatkezelés jogalapja az Érintett hozzájárulása a CheckINN Talk eseményre való regisztráció során, melyet az adatok önkéntes megadásával és a hozzájáruló nyilatkozat önkéntes bepipálásával teszi meg.

1. **Adatkezeléssel érintett személyes adatok köre**

Az Adatkezelő a CheckINN Talk esemény regisztrációjához kapcsolódóan a következő az Érintett által megadott személyes adatokat kezelheti:

* Vezetéknév;
* Keresztnév;
* Beosztás;
* E-mail cím;
* Telefonszám;
* Cím.

A hírlevél szolgáltatással kapcsolatban az Adatkezelő az Érintett személy email címét kezeli.

Amennyiben az Érintettnek Adatkezelő által kezelt személyes adataiban az adatkezelési időszakban bármilyen módosítás vagy változás történne, haladéktalanul be kell jelenteni az Adatkezelő jelen tájékoztatóan megadott elérhetőségeinek valamelyikén.

1. **Adatokat megismerő személyek köre, adattovábbítás, adatfeldolgozás**

A személyes adatokat elsődlegesen Adatkezelő, illetve Adatkezelő azon belső munkatársai jogosultak megismerni, akiknek az adat megismerése és kezelése a munkaköri feladataihoz kapcsolódik. Amennyiben a CheckINN Talk esemény esetében, szervezési okokból, harmadik szereplőnek történő adattovábbítás történik, arról az Érintettet Adatkezelő külön tájékoztatja.

Az Adatkezelő köteles biztosítani, hogy a személyes adatokat az Adatkezelőn kívül más ne ismerhesse meg, kivéve, ha jogszabály másként nem rendelkezik, vagy ahhoz az Érintett hozzájárul.

A weboldal üzemeltetésében közreműködő adatfeldolgozó adatai:

Digitalwave Hungary Kft., 1052 Budapest, Semmelweis utca 15. 3. em. 10B., hello@digitalwave.hu

1. **Adatkezelés időtartama**

Az adatkezelés kezdő időpontja az Érintett által a Hozzájáruló Nyilatkozat megadásának időpontja, időtartama pedig az adatkezelés céljának fennállása, azaz a kapcsolattartás céljának megfelelő időtartammal egyezik meg. Az adatkezelés céljának megszűnésével egyidejűleg, illetve, ha azt az Érintett kéri, a személyes adatok automatikusan törlésre kerülnek.

1. **Érintett jogai és jogérvényesítési lehetőségek**

Az Érintett bármikor jogosult tájékoztatást kérni személyes adatai kezeléséről, kérni személyes adatainak helyesbítését, illetve törlését. Érintett e jogait ingyenesen a  info@check-inn.hu e-mail címre küldött nyilatkozattal gyakorolhatja. Tájékoztatás kérése Adatkezelő az Érintett kérésére tájékoztatást ad az Érintettre vonatkozó, általa kezelt adatokról, az általa vagy rendelkezése szerint megbízott adatfeldolgozó által feldolgozott adatairól, azok forrásáról, az adatkezelés céljáról, jogalapjáról, időtartamáról, továbbá az Adatfeldolgozó nevéről, címéről és az adatkezeléssel összefüggő tevékenységéről, az adatvédelmi incidens körülményeiről, hatásairól és az elhárítására megtett intézkedésekről, továbbá - az Érintett személyes adatainak továbbítása esetén - az adattovábbítás jogalapjáról és címzettjéről a kérelem benyújtásától számított lehető legrövidebb idő alatt, de legfeljebb 30 napon belül írásban. E tekintetben írásbeli közlésnek minősül az Érintett e-mail címére küldött válasz.

Adatkezelő az adatvédelmi incidenssel kapcsolatos intézkedések ellenőrzése, valamint az Érintettek tájékoztatása céljából nyilvántartást vezet, amely tartalmazza az érintett személyes adatok körét, az adatvédelmi incidenssel érintettek körét és számát, az adatvédelmi incidens időpontját, körülményeit, hatásait és az elhárítására megtett intézkedéseket, valamint az adatkezelést előíró jogszabályban meghatározott egyéb adatokat.

Továbbá az Érintett bármely, az adatkezeléssel kapcsolatos kérdéssel, illetve észrevétellel Adatkezelőhöz fordulhat a jelen pontban megadott elérhetőségen keresztül.

Ha Adatkezelő az Érintett helyesbítés vagy törlés iránti kérelmét nem teljesíti, a kérelem kézhezvételét követő egy hónapon belül írásban közli a törlés iránti kérelem elutasításának ténybeli és jogi indokait.

Az Érintett tiltakozhat személyes adatának kezelése ellen. Adatkezelő a tiltakozást a kérelem benyújtásától számított legrövidebb időn belül, de legfeljebb egy hónap alatt megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja.

Az Érintett panaszával a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11.; [www.naih.hu](http://www.naih.hu), info@naih.hu, +36-1-391-1400) vagy saját döntése szerint a lakhóhelye szerint illetékes törvényszékhez, illetve az Adatkezelő székhelye szerint illetékes Fővárosi Törvényszékhez (1055 Budapest, Markó u. 27.) vagy a lakóhelye szerint illetékes törvényszékhez (<https://birosag.hu/birosag-kereso>) fordulhat.

Amennyiben Érintett a szolgáltatás igénybevételéhez harmadik fél adatait adta meg, Adatkezelő jogosult az Érintettel szembeni kártérítés érvényesítésére. Adatkezelő ilyen esetben minden tőle telhető segítséget megad az eljáró hatóságoknak a jogsértő személy személyazonosságának megállapítása céljából.

1. **Egyéb rendelkezések**

Minden olyan esetben, ha a szolgáltatott adatokat Adatkezelő az eredeti adatfelvétel céljától eltérő célra kívánja felhasználni, erről Érintettet tájékoztatja, és ehhez előzetes, kifejezett hozzájárulását megszerzi, illetőleg lehetőséget biztosít számára, hogy a felhasználást megtiltsa.

Adatkezelő kötelezi magát, hogy gondoskodik az adatok biztonságáról, megteszi továbbá azokat a technikai intézkedéseket, amelyek biztosítják, hogy a felvett, tárolt, illetve kezelt adatok védettek legyenek, illetőleg mindent megtesz annak érdekében, hogy megakadályozza azok megsemmisülését, jogosulatlan felhasználását és jogosulatlan megváltoztatását. Kötelezi magát arra is, hogy minden olyan harmadik felet, akiknek az adatokat esetlegesen továbbítja vagy átadja, ugyancsak felhív ez irányú kötelezettségeinek teljesítésére.

Adatkezelő fenntartja a jogot, hogy az adatkezelésre vonatkozó szabályokat és tájékoztatókat honlapján történő értesítés mellett egyoldalúan módosítsa.

Budapest, 2022. július 26. napján.

 CheckINN Nkft.